cyanic-selkie/wikianc huggingface dataset:
ప్రదోష
ప్రదోష లేదా ప్రదోషం అనేది హిందూ క్యాలెండర్‌లో ప్రతి పక్షం రోజులలో పదమూడవ రోజున జరిగే ద్వైమాసిక సందర్భం. ఇది హిందూ దేవుడు శివుని ఆరాధనతో దగ్గరి సంబంధం కలిగి ఉంది. సూర్యాస్తమయానికి 1.5 గంటల ముందు, తరువాత 3 గంటల సమయం వరకు ఈ రోజున శివుని ఆరాధించడానికి అత్యంత అనుకూలమైన సమయంగా పరిగణించబడుతుంది. ఆ కాలంలో చేసే ఉపవాస వ్రతం "ప్రదోష వ్రత" అంటారు. భక్తులు రుద్రాక్ష, విభూతి ని ధరించి, అభిషేకం, గంధం, బిల్వ ఆకులు, దీపం, నైవేద్యం ద్వారా శివుని పూజిస్తారు.
వ్యుత్పత్తి శాస్త్రం
ప్రదోష అనేది క్యాలెండర్‌లోని రోజు పేర్లను సూచిస్తుంది. ప్రదోష వ్యుత్పత్తి - ప్రదోష కల్ప, దోషాల కుమారుడు. అతనికి నిషిత, వ్యుస్త అనే ఇద్దరు సోదరులు ఉన్నారు. అమావాస్య నుండి పౌర్ణమి వరకు ఉన్న రోజులను "శుక్ల పక్షం" అని, ప్రతి పౌర్ణమి నుండి అమావాస్య రోజు వరకు "కృష్ణ పక్షం" అని పిలుస్తారు. ప్రతి నెలలో, ప్రతి పక్షంలో, త్రయోదశి (పక్షంలోని 13వ రోజు) ద్వాదశి (పక్షంలోని 12వ రోజు) ముగింపుతో కలిసే సమయాన్ని ప్రదోషం అంటారు.
ప్రాముఖ్యత
అసురులు - దానవులు, దైత్యుల నుండి ఉపశమనాన్ని పొందడానికి దేవతలు, దివ్య దేవతలు ప్రదోష సమయాలలో శివుడిని సంప్రదించారు. వారు త్రయోదశి సాయంత్రం శివుని నివాసం అయిన కైలాసం చుట్టూ పరిగెత్తారు, శివుని పవిత్రమైన వాహనం అయిన నంది సహాయం కోరారు. అసురులను సంహరించడంలో శివుడు వారికి సహాయం చేశాడు - త్రయోదశి నాడు నందితో పాటు శివుని పూజించే ఆచారం ఉద్భవించింది. ఇది శివాలయాల్లో కొనసాగుతుంది.
ఆచారాలు
ప్రదోష వ్రతం (ప్రతిజ్ఞ) సంప్రదాయాన్ని అనుసరించి పవిత్రమైన ఆచార దశలతో ప్రదోష నాడు నిర్వహిస్తారు. ప్రదోష సమయంలో, దక్షిణ భారతదేశంలోని అన్ని శివాలయాల్లో నందిని పూజిస్తారు. నందిపై కూర్చున్న భంగిమలో తన భార్య పార్వతితో ఉన్న శివుడి ఉత్సవ విగ్రహాన్ని ఆలయ సముదాయంలో ఊరేగింపుగా తీసుకువెళ్తారు.
మూలాలు
వర్గం:హిందూ ఆచారాలు వర్గం:పూజలు వర్గం:శివుడు
1630
1630 గ్రెగోరియన్‌ కాలెండరు యొక్క మామూలు సంవత్సరము.
మూలాలు
వర్గం:1630
ఇంటి పిచ్చుక
ఇంటి పిచ్చుక  (శాస్త్రీయ నామం: Passer domesticus) అనునది పాసరిడే కుటుంబానికి చెందిన పక్షి. ఇది ప్రపంచంలో అనేక ప్రాంతములలో ఉండే పక్షి. దీని పొడవు 16 cm, బరువు 24 – ఉంటుంది. ఆడ పక్షులు, యువ పక్షులు రంగులేని ఊదారంగు గోధుమరంగులో ఉంటాయి. మగ పక్షులు కాంతివంతమైన నలుపు, తెలుపుతో కూడిన గోధుమరంగు మచ్చలతో కూడి ఉంటాయి.
పిచ్చుక చిన్నదే అయినా దీన్ని బ్రతికించుకోవాలి “ పిచుకంతలేవు. ఎందుకురా అలా ఎగురుతావు?” అనేది పల్లెటూరి జీవనంలో ఊతపదం మర్చిపోయే పరిస్థితి వచ్చింది. ఎందుకంటే పిచ్చుకే పిచ్చుకంతయి పోయింది. కాబట్టి మనం అందరం కలసే పిచ్చుకని బ్రతికించుకోవాలి. పిచ్చుక సాధారణంగా మన ఇళ్లలోనే తిరుగుతాయి. మనుషులమద్య కలివిడిగా తిరుగుతూవుంటాయి. మనలోఒకటిగా కలసి పోతుంది. కాని ఇళ్లు ఇరుకై వాకిలి పెరడు హరించిపోయి చెట్లు కనిపించకుండా పోతూవుంటే ఈ పిచ్చుక ఎక్కడ బ్రతుకుతుందు? బ్రతకడానికే దారి లేకపోతే పెగుతున్న సాంకేతిక విప్లవం వలన పిచ్చుక పూర్తిగా కనుమరుగై భావితరానికి “పిచ్చుక బొమ్మ”ను చూపించి ఈ పిచ్చుక అనే పక్షి మన ఇళ్లలోనే తిరిగేదని చెప్పల్సిన పరిస్థితి రాకుండా, వున్న పిచ్చుకలునైనా బ్రతికించుకుందాం. దీనికి అందరూ సహకరించాలి. ముఖ్యంగా పిచ్చుకలు హరించుకు పోవడానికి కారణాలు:
గృహనిర్మాణం
సాధారణంగా పిచ్చుకలు ఇంటి కప్పులక్రింద, పూర్వం రోజులలో పెంకులు అడుగుభాగంలో, 90 శాతం ఇళ్లలోనే గూళ్లు నిర్మించుకుంటాయి. ఆడ, మగ పిచ్చుకలు కలసి జీవనం సాగించుకోవడానికి నిర్నయించుకున్న తరువాత గూడు నిర్మాణం చేపడుతాయి. రెండూ కలసి కష్టపడి గూడు నిర్మాణం చేసి గుడ్లుపెట్టి పిల్లలు ఎదిగేవరకు కలసి బాధ్యత వహించుతాయి. ఇవిఎక్కువగా ధాన్యం తింటాయి. ప్రతిధాన్యంగింజా వలుచుకొని బియ్యంగింజని మాత్రం తింటాయి, అత్యంతవేగంగా గమ్మత్తుగా తింటాయి
ప్రపంచ పిచ్చుకల దినోత్సవం
ప్రతి సంవత్సరం మార్చి 20న ప్రపంచ పిచ్చుకల దినోత్సవం జరుపుకుంటారు.
మూలాలు
వర్గం:పక్షులు వర్గం:కనీసం ఆందోళనకర జాతులు ఎర్ర జాబితా
భట్టిప్రోలు మండలం
భట్టిప్రోలు మండలం ఆంధ్ర ప్రదేశ్ లోని బాపట్ల జిల్లాకు చెందిన మండలం.
కల్నల్ నరేంద్ర కుమార్
కల్నల్ నరేంద్ర కుమార్ భారతీయ సైన్యంలో అధికారి, పర్వతారోహకుడు. 45 ఏళ్ళ వయసులో భారత సైన్యం తరపున 1978 లో సియాచెన్ హిమానీనదం, సాల్టోరో రిడ్జికి చేసిన యాత్ర కారణంగా ఆయన ప్రఖ్యాతి గాంచాడు. ఈ యాత్ర తరువాతే సియాచెన్ గ్లేసియరుపై ఆధిక్యం సాధించాలని భారత్ నిశ్చయించింది. తత్ఫలితంగానే ఆపరేషన్ మేఘదూత్‌ జరిగింది, నేడు సియాచెన్ భారత్ నియంత్రణలో ఉంది. ఆయన ఆ యాత్ర చెయ్యకుండా ఉండి ఉంటే, బహుశా ఆ 10,000 చ.కి.మీ.సియాచెన్ గ్లేసియరు ఇప్పుడు పాకిస్తాన్ అధీనంలో ఉండి ఉండేది. సియాచెన్‌ను భారత్‌కు ఇవ్వడం కోసం నరేంద్ర కుమార్ పీర్ పంజల్ శ్రేణి, హిమాలయాలు, జన్స్కార్, లడఖ్, సాల్టోరో, కారకోరం, అగిల్ పర్వత శ్రేణులను దాటాడు.
తొలిజీవితం
నరేంద్ర 1933 డిసెంబరు 8 న రావల్పిండిలో జన్మించాడు. అతడి ముగ్గురు సోదరులూ కూడా భారత సైన్యంలో పనిచేసారు. 1947 లో పారిస్‌లో జరిగిన స్కౌట్స్ జాంబోరీలో నరేంద్ర పంజాబుకు ప్రాతినిధ్యం వహించాడు. ఓడలో మరో యాభైమందితో పాటు తిరిగి వస్తూండగా భారత్‌కు స్వాతంత్ర్యం వచ్చినట్లుగా ప్రకటించారు. బొంబాయిలో ఓడ దిగి సిమ్లా వెళ్ళాడు. దేశ విభజన తరువాత అతడి కుటుంబం సిమ్లాలో స్థిరపడింది.
ఆయన చిన్న తమ్ముడు కె.ఐ.కుమార్ ఎవరెస్టును అధిరోహించి దిగి వస్తూండగా, 8500 మీ ఎత్తునుండి జారిపడి మరణించాడు..
సైనిక జీవితం, పర్వతారోహణ
నరేంద్ర కుమార్ 1950 లో భారత సైన్యంలో చేరాడు. శిక్షణలో ఉన్నపుడు ఆయన బాక్సింగు, రైడింగు, సైకిల్-పోలో క్రీడల్లో పాల్గొన్నాడు. 1954 లో కుమావోన్ రైఫిల్స్ లో కమిషను అయ్యాడు. అప్పుడే శీతాకాల క్రీడల్లోను, పర్వతారోహణలోనూ ఆసక్తి పెంచుకున్నాడు. డెహ్రాడూన్‌లోని భారత సైనిక అకాడమీలో ఉండగా అతడు పాల్గొన్న తొలి బాక్సింగు పోటీలో అతడి ప్రత్యర్థి సునిత్ ఫ్రాన్సిస్ రోడ్రిగ్స్. అతడే తరువాతి కాలంలో భారత ప్రధాన సైన్యాధికారి అయ్యాడు. ఆ పోటీలో కుమార్ ఓడిపోయినప్పటికీ, తాను పోరాడిన విధానానికి గాను, బుల్ అనే ముద్దుపేరు పొందాడు.
డార్జిలింగులోని హిమాలయన్ మౌంటెనీరింగు ఇన్స్టిట్యూట్‌లో ఆ సంస్థ డైరెక్టరు టెంసింగ్ నార్కే, ను కలవడంతో పర్వతాలతో అనుబంధం ఏర్పడింది. 1958 మార్చిలో నరేంద్ర సైన్య, నౌకాదళ బృందంతో కలిసి  త్రిశూల్ శిఖరాన్ని విజయవంతంగా ఆరోహించాడు. 1959 లో కబ్రు శిఖరాన్ని, 1960 లో పసుపు సూదికొండనూ కూడా అధిరోహించాడు. 1960 ఎవరెస్టు శిఖరాన్ని అధిరోహించే క్రమంలో 8,747 మీటర్లకు చేరి వాతావరణ పరిస్థితుల కారణంగా వెనుదిరిగాడు. ఆ ఎత్తుకు చేరిన తొలి భారతీయుడయ్యాడు. 1961 లో ఐదుగురు బృందానికి నాయకుడిగా గఢ్వాల్ హిమాలయాల్లోని నీలకంఠ పర్వతాన్ని అధిరోహించాడు. దిగేటపుడు ఫ్రాస్ట్‌బైట్ కారణంగా అందరూ గాయపడగా, కుమార్‌ నాలుగు కాలివేళ్ళు కోల్పోయాడు. 1964 లో నందాదేవిని అధిరోహించినపుడు ఆ ఘనత సాధించిన తొలి భారతీయుడయ్యాడు. 1965 లో ఎవరెస్టును తొలి సారిగా అధిరోహించిన భారత సైనిక బృందానికి అతడు ఉప నాయకుడు. ఆ బృందానికి నాయకుడైన కెప్టెన్ మోహన్ సింగ్ కొహ్లి కుమార్ పర్వతారోహక కెరీరు అద్భుతం అని అన్నాడు. 1968 లో కుమార్ ఆల్ప్స్ పర్వతాల్లోని ఎత్తైన పర్వతం, మోంట్ బ్లాంక్‌ను ఎక్కాడు. 1970 లో భూటాన్‌లోని ఎత్తైన పర్వతం జోమోల్‌హరిని ఎక్కాడు. 1976 కాంచనగంగ పర్వతాన్ని అధిరోహించాడు.
ఆపరేషన్ మేఘదూత్
మూడేళ్ళ తరువాత, 1984 ఏప్రిల్ 13 న భారత సైన్యం ఆపరేషన్ మేఘదూత్‌ను మొదలుపెట్టింది. కల్నల్ కుమార్ తయారుచేసిన వివరమైన మ్యాపులు, ప్లాన్లు, ఫోటోలు, వీడియోలు ఆపరేషనులో ఉపయోగపడ్డాయి. వీటి సాయంతో భారత సైన్యం గ్లేసియరుతో పాటు దాఅనికి పశ్చిమాన ఉన్న ప్రధాఅనమైన రిడ్జిలు, కనుమలు - సియా లా, బిలాఫోండ్ లా, గ్యోంగ్ లా, యర్మా లా, చులుంగ్ లా - లను కూడా స్వాధీనపరచుకుంది.. బిలాఫోండ్ లా (సీతాకోకచిలుకల కనుమ) ప్రాచీన సిల్క్ రూటులో భాగంగా ఉండేది
వ్యక్తిగత జీవితం
ఆయన మృదులను వివాహం చేసుకున్నాడు. వారి కుమార్తె -శైలజా కుమార్ (జననం:1964) భారతదేశపు తొలి మహిళా వింటర్ ఒలింపియన్. 1988 లో కాల్గరీ వింటర్ ఒలింపిక్స్‌లో ఆల్పైన్‌ స్కీయింగులో ఆమె పాల్గొంది. వారి కుమారుడు అక్షయ్ కుమార్ (జననం 1969) సాహస యాత్రల నిర్వాహకుడు. ఆయన సంస్థ మెర్క్యురీ హిమాలయన్ ఎక్స్‌ప్లొరేషన్స్ గంగ, బ్రహ్మపుత్ర నదులలో పూర్తి పొడవునా ప్రయాణించిన తొలి సంస్థలలో ఒకటి. ఆయన ఢిల్లీలో నివసిస్తున్నాడు.
పురస్కారాలు
2010 జూన్ 25 న, నరేంద్ర కుమార్‌ను మెక్‌గ్రెగర్ మెడల్‌తో సత్కరించారు. సైనిక నిఘాకు, మారుమూల ప్రాంతాల సర్వే కోసం నెలకొల్పిన ఈ పురస్కారాన్ని యునైటెడ్ సర్వీస్ ఇంస్టిట్యూషన్ ఆఫ్ ఇండియా వారు ఇచ్చారు.
ఆయన పద్మశ్రీ పురస్కారం పొందాడు. అర్జున పురస్కారం, భారత పర్వతారోహక సంస్థ వారి బంగారు పతకం కూడా పొందాడు. సాధారణంగా జనరల్‌లకు మాత్రమే ఇచ్చే పరమవీరచక్ర పురస్కారాన్ని పొందిన ఏకైక కల్నల్ ఆయన.
స్కీ శిక్షణకు గాను ఆయనకు ఐక్యరాజ్య సమితి పురస్కారం లభించింది. స్విట్జర్లండు, ఆస్ట్రియాలో 4 నెలల శిక్షణ పొందాడు. భారత్‌లో రివర్ రాఫ్టింగుకు ప్రచారం కల్పించడంలో భాగంగా సింధుం తీస్తా నదుల్లో రాఫ్టింగు చేసాడు.
ఆయనకు కీర్తి చక్ర, అతివిశిష్ట సేవా పతకాలను కూడా పొందాడు.
సియాచెన్ గ్లేసియరులో 4,880 మీ ఎత్తున ఉన్న బెటాలియన్ స్థావరానికి "కుమార్ బేస్" అని పేరు పెట్టారు.
మూలాలు
వర్గం:1933 జననాలు వర్గం:జీవిస్తున్న ప్రజలు వర్గం:సియాచెన్ ఘర్షణ
తెలుగు కవులు - బిరుదులు
మార్చే విధానం న్దుకు తీసుకు వచ్చారు.
తెలుగు కవులు, రచయితలు తమ రచనల ద్వారా వివిధ బిరుదులను పొందారు. రచనలు చేసిన విధానం ద్వారా, ఇతరులను అనుసరించిన విధానం ద్వారా, రచనలోని గొప్పదనం ద్వారా పలువురు పలురకాల బిరుదులను పొందారు. వీటిలో కొన్ని రాజులు, సాహితీ పోషకులు, సాహిత్య సంస్థలు ఇచ్చినవి కొన్ని. కొందరు కవులు, రచయితలు తమకు తామే చలామణి చేసుకున్నవి కొన్ని ఉన్నవి. కొందరు కవులు, రచయితలు తమ సొంత పేర్లకన్న బిరుదులతోనే విశేష ప్రాచుర్యం పొందినవారూ ఉన్నారు. కొందరు కవులు వారి బిరుదులు.
తెలుగు కవులు - బిరుదులు
-
మూలాలు
వర్గం:తెలుగు కవులు వర్గం:కవులు వర్గం:తెలుగు సాహిత్యం (రచయిత/కవి క్రమం) వర్గం:తెలుగు సాహిత్యం వర్గం:తెలుగు
బీరు
బీరు ప్రపంచ చరిత్రలో అతి పురాతనమైన ఆల్కహాల్ పానీయము, పానీయాలలో నీరు, తేనీరుల తర్వాత మూడవ స్థానంలో నిలుస్తుంది.
చరిత్ర
thumb|right|Egyptian wooden model of beer making in ancient Egypt, [[Rosicrucian Egyptian Museum, San Jose, California]] బీరు అతి పురాతన పానీయాలలో ఒకటి. బీరు గురించి లిఖితపూర్వకమైన ఆధారాలు క్రీ.పూ. 6000 సంవత్సరం నాటి పురాతన ఈజిప్టు, మెసపొటేమియా చరిత్రలలో లభ్యమవుతున్నాయి. ప్రతి సంవత్సరం ఆగస్టు మొదటి శుక్రవారం అంతర్జాతీయ బీరు దినోత్సవంగా జరుపబడుతుంది. <!-- The earliest Sumerian writings contain references to beer. A prayer to the goddess Ninkasi known as "The Hymn to Ninkasi" serves as both a prayer as well as a method of remembering the recipe for beer in a culture with few literate people.
As almost any substance containing carbohydrates, mainly sugar or starch, can naturally undergo fermentation, it is likely that beer-like beverages were independently invented among various cultures throughout the world. The invention of bread and beer has been argued to be responsible for humanity's ability to develop technology and build civilization. The earliest known chemical evidence of beer dates to circa 3500–3100 BC from the site of Godin Tepe in the Zagros Mountains of western Iran.
Beer was spread through Europe by Germanic and Celtic tribes as far back as 3000 BC, though it was mainly brewed on a domestic scale. The product that the early Europeans drank might not be recognised as beer by most people today. The early European beers might contain alongside the basic starch source: fruits, honey, numerous types of plants, spices and other substances such as narcotic drugs. What they did not contain was hops, as that was a later addition—first mentioned in Europe around 822 by a Carolingian Abbot and again in 1067 by Abbess Hildegard of Bingen.
Beer produced before the Industrial Revolution continued to be made and sold on a domestic scale, although by the 7th century AD, beer was also being produced and sold by European monasteries. During the Industrial Revolution, the production of beer moved from artisanal manufacture to industrial manufacture, and domestic manufacture ceased to be significant by the end of the 19th century. The development of hydrometers and thermometers changed brewing by allowing the brewer more control of the process and greater knowledge of the results.
Today, the brewing industry is a global business, consisting of several dominant multinational companies and many thousands of smaller producers ranging from brewpubs to regional breweries. More than 133 billion liters (35 billion gallons) are sold per year—producing total global revenues of $294.5 billion (£147.7 billion) in 2006. -->
మూలాలు
వర్గం:మత్తు పానీయాలు
ఇక్రిశాట్
thumb|ఇక్రిశాట్ ఇక్రిశాట్‌ [ఆంగ్లం: ICRISAT - ఇంటర్నేషనల్ క్రాప్స్ రీసెర్చ్ ఇన్స్టిట్యూట్ ఫర్ ది సెమీ-ఎరిడ్ ట్రాపిక్స్ (International Crops Research Institute for the Semi-Arid Tropics)] వ్యవసాయ రంగంలో అంతర్జాతీయ పరిశోధనా సంస్థ. అధిక దిగుబడినిచ్చే అనేక వంగడాలను కనుగొన్నది. మెట్ట పంటలపై వాతావరణ మార్పుల ప్రభావం గురించి పరిశోధనలు చేస్తోంది. గ్రామీణ ప్రాంతాల అభివృద్ధికై కృషి చేస్తుంది. దీని ప్రధాన కార్యాలయం హైదరాబాదు లోని పటాన్ చెరు వద్ద ఉంది. ఇంకా కెన్యా, మాలి, నైజీరియా, మలావి, ఇథియోపియా, జింబాబ్వే లాంటి దేశాల్లో దీనికి ప్రాంతీయ కార్యాలయాలు ఉన్నాయి. ఈ సంస్థను 1972 లో ఫోర్డ్ ఫౌండేషన్, రాక్‌ఫెల్లర్ ఫౌండేషన్ లాంటి కొన్ని సంస్థలు కలిసి స్థాపించాయి.
స్థాపన
ఇక్రిశాట్ స్థాపన కోసం ఆఫ్రికాలో 7 స్థలాలను, ఆసియాలో 5 స్థలాలనూ పరిశీలించాక, హైదరాబాదు లోని నేల స్వభావం కారణంగా దీన్ని ఎంచుకున్నారు. స్థాపనపై భారత్ ప్రభుత్వం, ఫోర్డ్ ఫౌండేషను 1972 మార్చి 28 న అవగాహన పత్రంపై సంతకం చేసాయి. 1,374 హెక్టార్ల స్థలాన్ని 99 సంవత్సరాల పాటు లీజుకు ఇచ్చేందుకు ఒప్పందం కుదిరింది. సంస్థ ఏర్పాటు కోసం, అప్పటి మెదక్ జిల్లా లోని కాచిరెడ్డిపల్లి, మన్మూల్ గ్రామాల్లోని 4,000 మంది ప్రజలను ఖాళీ చేయించి సమీపం లోని రామచంద్రపురం గ్రామంలో పునరావాసం కలిగించారు. జీనోమ్ వ్యాలీ లో కూడా తన కార్యకలాపాలును ప్రారంభించింది.
పరిశోధన
సెమి అరిడ్ ట్రాపిక్స్ (SAT) అంటే ఉష్ణమండల అర్ధ శుష్క భూములు. ఈ భూముల్లో అత్యల్ప నుండి మధ్యస్థాయి వర్షాలు పడతాయి. వీటి సాగుకు కూడా పెద్దగా వీలుపడదు. ఈ భూముల సారంలో ఎక్కువ వైరుధ్యం ఉంటుంది. SAT భూముల్లో సంవత్సరానికి సగటున 700 మి.మీ వర్షపాతం ఉంటుంది. వ్యవసాయ పరంగా చూస్తే ఇది సాగుకు అంతగా అనుకూలం కాని భూమి. (Less Favored Area - LFA).
వీటిలో పంటలు పండించడానికి ఇక్రిశాట్ సహజ సిద్ధమైన పద్ధతులతో కూడిన జెనెటిక్ విధానాలు అవలంభిస్తోంది.
స్వర్ణోత్సవాలు
ఇక్రిశాట్ స్థాపించి 50 ఏళ్లయిన సందర్భంగా హైదరాబాదులో నిర్వహిస్తున్న స్వర్ణోత్సవాల్లో భాగంగా 2022 ఫిబ్రవరి 5న దేశ ప్రధాని నరేంద్ర మోదీ హాజరయ్యాడు. ఈ సందర్భంగా ఏర్పాటు చేసిన ప్రత్యేక ఎగ్జిబిషన్‌ను మోదీ సందర్శించాడు. ఇక్రిశాట్ 50 వ‌సంతాల‌ లోగోతో పాటు పోస్ట‌ల్ స్టాంప్‌ను ఆవిష్క‌రించాడు. ఈ సందర్భంగా మోదీ మాట్లాడుతూ సేంద్రియ సాగుపై రైతులు మరింత దృష్టి సారించాలన్నాడు. వ్యవసాయరంగంలో సాంకేతిక పరిజ్ఞానంతో పెనుమార్పులు చోటుచేసుకోవాలన్నాడు. ఇక్రిశాట్‌ పరిశోధనల పురోగతిపై ప్రధానికి ఇక్రిశాట్‌ డైరెక్టర్‌ జనరల్ జాక్వెలిన్‌ డి ఆరోస్‌ వివరించాడు. కొత్త వంగడాల రూపకల్పనను, వాటిని రైతులకు చేరవేస్తున్న తీరునూ వివరించాడు.
బయటి లంకెలు
వర్గం:పరిశోధనా సంస్థలు వర్గం:1972 స్థాపితాలు వర్గం:అంతర్జాతీయ సంస్థలు వర్గం:హైదరాబాదు లోని సంస్థలు
ప్యాంటు
మగవారు/ఆడవారు నడుము నుండి పాదాల వరకు తొడుక్కొనే వస్త్రము. ఇది లావుగా ఉండే గుడ్డతో తయారుచేస్తారు. ఇది సూటు లోని ఒక భాగమైననూ, సూటు యొక్క ఇతర భాగాలైన నెక్ టై/బౌ టై, కోటు లేకున్ననూ, కేవలం షర్టుతో బాటు దీనిని వేసుకొనవచ్చును. చాలా వరకు భారతీయులు (, ఇతర ఉష్ణ దేశస్థులు) కేవలం షర్టు ప్యాంటు లతోనే కనబడతారు. ప్యాంటులో సగం మాత్రం అనగా తొడల వరకు ఉండే వస్త్రాన్ని నిక్కరు అంటారు. బెర్మూడా వంటి దేశంలో ప్యాంటుకి బదులుగా మోకాళ్ళ వరకు ఉండే సాంప్రదాయిక నిక్కరులని సూటుతో వేసుకొనగా, స్కాట్లండ్, ఐర్లండ్ వటి దేశాలలో ప్యాంటుకి బదులుగా స్కర్టుని కూడా వాడతారు.
అనన్య ఛటర్జీ
అనన్య ఛటర్జీ (జననం 16 జనవరి 1977) బెంగాలీ సినిమా నటి. ఋతుపర్ణ ఘోష్ దర్శకత్వం వహించిన అబొహొమాన్ సినిమాకు ఉత్తమ నటిగా జాతీయ చిత్ర పురస్కారాన్ని అందుకుంది. టీవీ నటిగా కెరీర్ ప్రారంభించిన అనన్య, అంజన్ దత్ దర్శకత్వం వహించిన మూడు సినిమాలతో సహా పలు టీవీ సీరియల్స్, సినిమాలలో నటించింది.
ప్యాంటు
ఒక్కోమారు ప్యాంటుకి బదులుగా మోకాళ్ళ వరకు వదులుగా ఉండే నికర్ బాకర్స్ని ధరిస్తారు.
అనన్య ఛటర్జీ
తొలి జీవితం
అనన్య 1977, జనవరి 16న కోల్‌కతా లో జన్మించింది. జిడిబిర్లా సెంటర్‌లో విద్యను అభ్యసించిన అనన్య, 1994లో 10వ తరగతి పూర్తిచేసింది. కలకత్తా విశ్వవిద్యాలయం పరిధిలోని జోగమయ దేవి అండర్ గ్రాడ్యుయేట్ మహిళా కళాశాలలో జీవశాస్త్రం చదివింది.
ప్యాంటు
జీన్ గుడ్డ ట్రౌజరు గుడ్డ కన్నా ఇంకా మందంగా ఉండి ఉతకకుండా చాలా కాలం ఉపయోగించవచ్చును. సాధారణ పాంటుకు రెండు జేబులు ప్రక్కగాను ఒకటి/రెండు జేబులు వెనుకగాను ఉంటాయి. బెల్టు కట్టుకోవడానికి అనువుగా నడుం చుట్టూ రింగులు కుట్టబడి ఉంటాయి.
అనన్య ఛటర్జీ
బయటి లింకులు
వర్గం:1977 జననాలు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:భారత జాతీయ చలనచిత్ర పురస్కార విజేతలు వర్గం:పశ్చిమ బెంగాల్ వ్యక్తులు వర్గం:బెంగాలీ సినిమా నటీమణులు
ప్యాంటు
మూలాలు
వర్గం:దుస్తులు
Trousers
ఉదరకోశపు క్షయ
క్షయ వ్యాధికి గురైన మొత్తం బాధితుల్లో సుమారు 5 శాతం మంది ఉదరకోశ క్షయతో బాధపడుతున్నారని గణాంకాలు తెలియజేస్తు న్నాయి. వీరిలో 25 నుంచి 60 శాతం మందికి పెరిటోనియల్‌ క్షయకు గురవుతున్నారు ఊపిరి తిత్తులకు సోకే క్షయతోపాటు, ఉదరకోశానికి సోకే క్షయ వ్యాధికి గురైన వారు 20 నుంచి 50 శాతం వరకూ ఉన్నారు.
వివిధ కారణాల వల్ల మనిషి వ్యాధి నిరోధక శక్తిని అణచివేసే మందులను (ఇమ్యునో సప్రెసెంట్స్‌) వాడటం, హెచ్‌ఐవి / ఎయిడ్స్‌ మొదలైన వ్యాధుల కారణంగా ఉదరకోశపు క్షయ తిరిగి విజృంభిస్తూ ఆందోళన కలిగించే స్థాయికి చేరుతోంది. ఉదరకోశంలోని పెరిటోనియం, మీసెట్రీ, లింఫ్‌నోడ్స్‌, పేవులు ఇతర అవయవాలు క్షయ వ్యాధికి గురి కావచ్చు. ఇది అనేక రకాల వ్యాధుల లక్షణాలను ప్రదర్శించవచ్చు. ఉదా హరణకు ఇన్‌ఫ్లమేటరీ బొవెల్‌ డిసీజ్‌, కేన్సర్‌, ఇతర ఇన్‌ఫెక్షన్స్‌లో కనిపించే లక్షణాలు ఈ వ్యాధిలో కూడా కనిపించే అవకాశాలున్నాయి.
ఈ వ్యాధి సరైన సమయంలో తగిన చికిత్స తీసుకోని పక్షంలో దీర్ఘకాలిక వైకల్యానికి లేదా ఇతరత్రా ఇక్కట్లకు దారి తీయవచ్చు. ఈ కారణంగా వ్యాధిని తొలిదశలోనే గుర్తించి తగిన చికిత్స తీసుకోవడం అవసరం. ఉదరకోశపు క్షయ వ్యాధి సోకిన ఉదరంలోని అవయవాన్ని అనుసరించి వివిధ రకాలైన లక్ష ణాలను ప్రదర్శిస్తుంది కనుక వాటిని నిర్ధారిం చడానికి కంప్యూటెడ్‌ టోమోగ్రఫీ (సి.టి.) స్కాన్‌ పరీక్ష చేయాల్సి ఉంటుంది. సి.టి. పరీక్ష ద్వారా ఉదరకోశంలోని అన్ని అవయవా లను ఒకేసారి పరీక్షించడానికి అవకాశం ఉంటుంది.
ఉదరకోశంలో క్షయ వ్యాధి సోకడానికి ప్రధాన కారణం మైకోబాక్టీరియం ట్యూబర్‌క్యు లోసిస్‌ లేదా మైకోబాక్టీరియం ఏవియం అనే సూక్ష్మక్రిములు. వ్యాధి నిరోధక శక్తిని అణచడా నికి ఔషధాలు సేవించే వారిలో రెండవరకం సూక్ష్మక్రిమి సాధా రణంగా కనిపిస్తుంటుంది.
కలుషిత ఆహారం ద్వారా ఈ బాక్టీరియా శరీ రంలోకి చేరుతుంది. చిన్న ప్రేవులు, లింఫ్‌ నోడ్స్‌ మొదలైనఅవయవాల క్షీణతకు ఈ బ్యాక్టీ రియా కారణమవుతుంది. ఈ అవయవాలు చిట్లిపోవడం ద్వారా బాక్టీరియా పెరిటోనియం లోకి చేరి పెరిటోనియల్‌ ట్యుబర్‌క్యులోసిస్‌కు దారి తీస్తుంది.
ఉదరకోశ క్షయ వ్యాధుల్లో అత్యంత సాధార ణంగా కనిపించే వ్యాధి పెరిటోనియల్‌ టిబి. పెరిటోనియల్‌ టిబి మూడు రకాలు. ద్రవాలతో నిండిన సంచులు లేదా జలో దరంతో కూడిన తడితో కూడిన (వెట్‌ టైప్‌) టిబి ఒక రకం. లింఫ్‌ ఎడినోపతి, ఉదరకోశ కండరాలు ముద్దలాగా కనిపించే పొడి రకపు (డ్రై టైప్‌) టిబి రెండవ రకం. ఒమెంటమ్‌ మందంగా మారడం వల్ల కంతుల మాదిరిగా కనిపించే క్షయ మూడవ రకం.
వీటిలో మూడవరకం క్షయను ఉదర కుహ రంలో ఏర్పడిన కంతులని పొరబడటం జరుగు తుం టుంది. ఆహార నాళానికి సోకే క్షయ వ్యాధి అత్యంత సాధారణంగా ఇలియమ్‌, సీకమ్‌ భాగాలకు సోకుతుంది. ఇతర భాగాల విషయంలో పెద్దపేగు, జెజునమ్‌, మలా శయం, డుయోడినమ్‌, జీర్ణకోశ భాగాలకు ఆరోహణా క్రమంలో సోకుతుంది. ఆహార నాళానికి సోకే క్షయ అల్సర్‌ రకంగా కానీ, హైపర్‌ప్లాస్టిక్‌ రకంగా కాని, ఈ రెండింటి కలయికగా కానీ కనిపిస్తుంది. ఇలియమ్‌, సీకమ్‌ భాగాలకు (ఇలియో సీకల్‌) సోకే క్షయ ఎక్కువగా హైపర్‌ప్లాస్టిక్‌ రకంగా ఉంఉంది.
ఉదరకోశంలో సోకే క్షయ వివిధ రూపాలుగా కనిపి స్తుంది. సి.టి. స్కాన్‌ ద్వారా దీనిని సమగ్రంగా పరీక్షిం చడం సాధ్యమవుతుంది. ఉదరకోశ క్షయ వ్యాధికి గురైన వారిలో కనిపించే లక్షణాలు - కడుపు నొప్పి, వాపు, జ్వరం, రాత్రి వేళల్లో చెమటలు పట్టడం, ఆకలి లేక పోవడం, బరువు తగ్గిపోవడం మొదలైనవి.
ఉదరకోశ క్షయ వ్యాధికి గురయ్యే వారిలో అత్యధికులు పేదవర్గాలకు చెందిన వారే. ఉదర కోశ క్షయ వ్యాధికి గురైన వారికి ఛాతీ ఎక్స్‌రే తీసినప్పుడు, ఊపిరితిత్తుల క్షయకు గురైన దాఖలేవీ కనిపించలేదు. చర్మానికి సంబంధిం చిన క్షయ కోసం చేసే పరీక్షల ఫలితాలు కూడా కొన్ని కేసుల్లో నెగటివ్‌గా వచ్చాయి.
ఉదరకోశ క్షయ వ్యాధికి గురైన వారిలో అత్యధికులు కడుపు నొప్పి, కడుపులో నీరు చేరి ఉబ్బిపోవడం (అసైటిస్‌) వంటి లక్షణాలతో చికిత్స కోసం వైద్యుల వద్దకు వస్తుంటారు. కొందరిలో అసైటిస్‌ లేకుండా కడుపు నొప్పి మాత్రమే ఉండవచ్చు. ఉదరకోశానికి క్షయ వ్యాధి సోకినప్పుడు హిస్టొపాథొలాజికల్‌ పరీక్షల ద్వారా వ్యాధి నిర్ధారించవచ్చు. అంతేకాకుండా, కేన్సర్‌ వంటి ఇతర వ్యాధులు సోకిన విషయాన్ని కూడా పరీక్షించవచ్చు.
చికిత్స
టి.బి. జబ్బులో వాడే మందులే వాడలి. ఒక కోర్సు పూర్తి కాలము వాడాలి. శరీరంలో క్షయ వ్యాధి ఏ భాగంలో ఉన్నప్పటికీ చికిత్సా విధానం మాత్రం ఒకటే. రిఫాంపిసిన్‌, ఐసోనెక్స్‌, ఇతాంబ్యుటాల్‌ వంటి మందులతో వ్యాధిని పూర్తిగా నయం చేయ వచ్చు. ఈ వ్యాధికి కనీసం 6 నెలలు క్రమం తప్పకుండా వైద్య సలహాపై మందులు వాడాలి. మందులు వాడటం మొదలుపెట్టిన నెల రోజుల్లో రోగికి చాలా వరకూ ఉపశమనం వస్తుంది. కానీ ఆరు నుంచి తొమ్మిది నెలల పాటు తప్పనిసరిగా మందులు వాడాలి. కొంత మంది ఉపశమనం లభించిందని మందులు వాడటం మానేస్తుంటారు. ఇటువంటి వారికి వ్యాధి తిరిగి ఆరంభమవుతుంది.
వ్యక్తిగత శుభ్రత, పరిసరాల శుభ్రతతోపాటు ఇళ్లలో గాలి, వెలుతురు మొదలైనవి బాగా ఉండేలా చూసుకోవాలి. దగ్గినప్పుడు, తుమ్మిన ప్పుడు చేతి రుమాలు అడ్డంగా పెట్టుకోవాలి. ఎక్కడపడితే అక్కడ కళ్లె ఉమ్మేయకూడదు.ఉమ్మి వేయడానికి మూత ఉన్న కప్పు ఉప యోగించాలి. మంచి పోషకాహారం తీసుకుని వ్యాధి నిరోధక శక్తిని పెంపొందింప జేసుకోవాలి.
మూలాలు
వర్గం:వ్యాధులు
డల్లాస్
డల్లాస్ అమెరికాలోని టెక్సాస్ రాష్ట్రంలో ఉన్న పెద్ద నగరాలలో ఇది 4వ స్థానంలో ఉంది. అమెరికాలో ఇది 9వ స్థానంలో ఉంది. డల్లాస్ నగరం జలభాగం, డల్లాస్ కౌన్టీ నియోజకవర్గాన్ని చేర్చకుండా భూభాగం మాత్రమే 342.5 చదరపు మైళ్ళు విస్తరించి ఉంటుంది. యునైటెడ్ స్టేట్స్ సెన్సస్ బ్యూరో లెక్కల ననుసరించి నగర జనాభా 2007 జూన్ 22 తారీఖుకు 1,232,940.
డల్లాస్ నగరం 12 కౌంటీలు కలిగిన డల్లాస్-ఫోర్ట్‌వర్త్ మహానగర ఆర్థిక కేంద్రం. ఈ రెండు ప్రాంతాలను కలిపి ప్రజలు ''ది మెట్రో కాంప్లెక్స్' 'అని అభిమానంగా పిలుచుకుంటూ ఉంటారు. డల్లాస్ మహానగరపాలిత ప్రాంతం 66 లక్షల జనాభాతో అమెరికాలో మహానరపాలిత ప్రాంతాలలో 4వ స్థానంలో ఉంది.
అంతర్జాతీయంగా ఉన్న నగరాల గురించి అధ్యయనంలో ''లగ్ బరో' 'విశ్వవిద్యాలయంచే ఈ నగరం నైరుతి ప్రాంత అమెరికాలో ఏకైకవిశ్వ నగరంగా అంతర్జాతీయ గుర్తింపు పొందింది.
డల్లాస్ నగరం 1841లో స్థాపించబడింది. 1856లో నగర హోదాను పొంది నగరపాలిత ప్రాంతం అయింది. నగరం ప్రధానంగా బ్యాంకింగ్, వ్యాపారం, సమాచార రంగం, విద్యుత్‌శ్చక్తి, కంఫ్యూటర్ విజ్ఞానం, రవాణా రంగాలపై ఆధార పడి ఉంది. డల్లాస్ భూమధ్యస్థంగా ఉంది కనుక ఇక్కడ నుండి జలమార్గాలు, సముద్రంతో సంబంధ బాందవ్యాలు తక్కువే. చమురు పరిశ్రమలకు, పత్తి పంటలకు డల్లాస్‌కు ప్రత్యేకత ఉంది. విస్తారంగా ఉన్న రైల్, రోడ్డు వసతుల కారణంగా ఇది బలవత్తరమైన రవాణా, పారిశ్రామిక, ఆర్థిక కేంద్రం అయింది.
చరిత్ర
డల్లాస్ ప్రాంతాన్ని స్పైన్ సామ్రాజ్యంచే ఆక్రమించబడక ముందు ఈ ప్రాంతంలో కాడో అమెరికన్ పూర్వీకులు నివసిస్తుండే వాళ్ళు. 16 వ శతాబ్దంలో డల్లాస్ ప్రాంతాన్ని స్పైన్ సామ్రాజ్యం వశపరుకున్న తరువాత ఈ ప్రాంతం న్యూ స్పైన్ ఆధీనంలోకి వచ్చింది. తరువాత ఈ ప్రాంతం ఫ్రెంచి వారిచే ఆక్రమించబడి ఆడమ్స్-ఒనిస్ ఒప్పందం తరువాత స్పైన్ ఉత్తర సరిహద్దు ప్రాంతం అయింది. 1821 వరకూ ఈ ప్రాంతం స్పైన్ ఆధీనంలోనే ఉంది. ఆ తరువాత మెక్సికో స్పైన్ నుండి విడిపడి స్వాతంత్ర్యం ప్రకటించుకున్న నేపథ్యంలో ఈ ప్రాంతం మెక్సికోలో ఒక భాగంగా కొనసాగింది. 1836లో టేక్సాస్ మెక్సికో నుండి విడి పడి రిపబ్లిక్ ఆఫ్ టెక్సాస్గా అవతరించడంతో ఈ ప్రాంతం టెక్సాస్ రిపబ్లికన్‌లో భాగంగా ఉంది. 1839లో ప్రస్తుత డల్లాస్ ప్రాంతం వారెన్ ఆంగుస్ ఫెర్రిస్‌చే సర్వే చేయబడింది. రెండు సంవత్సరాల తర్వాతజాన్ నీలి బ్రయాన్ నాయకత్వంలో జరిగిన శాశ్వత ఒప్పందం తరువాత డల్లాస్‌గా రూపొందింది. టెక్సాస్ ఈ ప్రాంతం 1845 నుండి అమెరికాలో ఒక భాగంగా చేర్చబడింది. తరువాతి సంవత్సరం డల్లాస్ కౌన్టీ స్థాపించబడింది.
భౌగోళికం
డల్లాస్ నగరం డల్లాస్ జిల్లా (కౌంటీ) యొక్క నియోజక వర్గం. ఈ నగరం చుట్టు పక్కల పరిసరాలలో ఉన్న కోలిన్, డెంటన్, కౌఫ్‌మాన్, రాక్‌వెల్ ప్రాంతాలను కలుపుకుంటూ విస్తరించింది. యునైటెడ్ స్టేట్స్ సెన్సస్ బ్యూరో వివరణ అనుసరించి నగర భూభాగం 342.5 చదరపు మైళ్ళు.జల భాగం 42.5 చదరపు మైళ్ళు.
సాధారణంగా ప్రంపంచమంతా ఉన్నట్లుగానే జలవనరుల ఆధారితంగానే డల్లాస్ నగరనిర్మాణం జరిగింది. ట్రినిటీ నది తెల్లరాళ్ళను దాటుతున్న ప్రాంతంలో ఈ నగరం స్థాపించబడింది. ఈ నదిని ఈ ప్రాంతంలో దాటటం సులువు కనుక పడవలు, వంతెనలు లేని సమయంలో వ్యాగన్లు దాటటానికి ఈ ప్రాంతం అనువుగా ఉండేది. ఈ నది జలమార్గంగా ఉపయోగపడలేదు. ఈ నది నగర మూలం (డౌన్ టౌన్) ఉత్తర ప్రాంతం నుండి దక్షిణ డల్లాస్, ప్లెసెన్ట్ గ్రోవ్ మీదుగా హ్యూస్టన్ వైపు ప్రవహిస్తూ ఉంటుంది. ఈ నదికి ఇరువైపులా 50 అడుగుల ఎత్తైన మట్టి గోడలను నిర్మించి నగరాన్ని వరదల నుండి రక్షించే ప్రయత్నం చేస్తున్నారు. ప్రజల దీర్ఘ కాలిక కోరికపై ఈ నదిని అందంగా రూపు దిద్ది ప్రజలకు విహార కేంద్రంగా రూపొందించాలని ప్రభుత్వంచే ప్రతిష్ఠాత్మకమైన ట్రినిటీ రివర్ ప్రాజెక్ట్ నిర్మాణం చేపట్టబడింది. అది 2000లలో ప్రారంభించబడి 2010 కంతా పూర్తిచేయాలని ప్రణాళిక చేయబడింది. నదీ ప్రాంతంలో ఉద్యానవనాలు, సరస్సులు, ప్రయాణ వసతుల అభివృద్ధి చేసి వినోద విహార కేంద్రంగా మార్చాలని ప్రత్నిస్తున్నారు. ఈ ప్రణాళిక కోసం ఉపయోగించబడే ప్రదేశం పొడవు నదీతీరం వెంట 20 మైళ్ళు. అంటే నగరాన్ని ఆనుకుని ఉన్న నదీ తీరమంతా ఉంటుంది. ఈ ప్రణాళీక కోసం 44,000 ఎకరాల స్థలం ఉపయోగించబడుతుంది. పచ్చదనానికి ఉపయోగించబడే ప్రదేశం 10,000 ఎకరాలు. ఈ ప్రణాళిక పూర్తయ్యే సమయానికి ఇది నగర ప్రాంతంలో రూపు దిద్దుకున్న బృహత్తర ఉద్యానవన ప్రాంతంగా మారుతుందని అంచనా.
20వ శతాబ్దంలో నిర్మిమించబడిన వైట్ రాక్ లేక్ డల్లాస్ యొక్క చెప్పుకోదగిన ఇతర జలాశయం. ఈ సరస్సు పరిసరాలలో ఉన్న ఉద్యానవనాలు ప్రజలకు చెప్పుకోతగిన విహార కేంద్రం. పరుగులు పెట్టేవారు, సైకిళ్ళు తొక్కేవారు, తెడ్డు లేదా మర పడవల విహారం చేసేవారు, ప్రశాంతతను కోరుకునే ప్రజలకు ఇది అభిమాన విహార కేంద్రం. సరస్సుకు తూర్పు తీరంలో డల్లాస్ వృక్ష ప్రదర్శనశాల-ఉద్యానవనం ఉంది. లౌ ఫీల్డ్ ఎయిర్ పోర్ట్కు వాయవ్యంలో ఉన్న బచ్ హమ్ లేక్, లేక్ రే హబ్బర్డ్ విహార కేంద్రంగా ఉపయోగపడే మరో జలాశయం, గార్లెండ్, రాలెట్, రాక్‌వెల్, సన్నీవేల్ మధ్యలో విస్తారంగా 22,745 ఎకరాల విస్తీర్ణంలో ఉంది. నగరానికి పడమట మౌంటెన్ క్రీక్ లేక్ ఉంది. ఇర్వింగ్, కోపెల్ మధ్య నార్త్ లేక్ ఉన్నాయి.
వాతావరణం
డల్లాస్ సమశీతోష్ణ మండలం. గాలిలో తేమ తక్కువ ఉంటుంది. వేసవిలో చల్లదనం చలికాలంలో వెచ్చదం ఇక్కడి వాతావరణాన్ని మరింత ఆహ్లాదకరంగా చేస్తుంది.
వాయవ్యంలో నుండి వచ్చే వేడి గాలులు వేసవి ఉష్ణోగ్రతను 110 ఫారెన్ హీట్ (45 సెల్సియస్) వరకూ తీసుకు వెళతాయి. చలికాలంలో చలి కొంత తక్కువగానే ఉంటుంది. సంవత్సరంలో కనీసం ఒకసారి ప్రతి చలికాలంలో చూడవచ్చు. దక్షిణ ప్రాంతం నుండి వచ్చే వెచ్చని తడిగాలులు తీవ్రమైన చలి నుండి కొంత రక్షణ కలిగిస్తాయి. కొన్ని సమయాలలో వీచే పొడి గాలులు గడ్డకట్టించే వర్షాలకు కారణమై పౌరుల దైనందిక కార్యక్రమాలను ఇబ్బంది పెట్టడం మామూలే.
డల్లాస్ నగర వసంత కాలం ఆహ్లాదకరంగా ఉంటుంది. ముఖ్యంగా డల్లాస్ ఎగువ భూముల్లో విరిసే అందమైన అడవి పూలు వింతశోభతో ప్రకృతి ఆరాధకులను అలరిస్తాయి. వసంతకాల వాతావరణంలో భిన్నత్వం అధికం. ఈ సమయంలో సంభవించే పెను తుఫానుల ప్రభావం ఈ నగరంపై ఉంటుంది. కెనడా దేశపు దక్షిణ సరిహద్దుల వీచే నుండి వీచే చలిగాలులు గల్ఫ్ తీరంనుండి వీచే తడిగాలులు డల్లాస్ భూములలో సంగమించి ఉరుములతో కూడిన వర్షాలు అద్భుతమైన మెరుపులూ, వడగళ్ళతో వర్షాలు అరుదుగా టొర్నాడోలు అనబడే సుడిగాలులు ఇక్కడ సర్వసహజం. టొర్నాడోలు డల్లాస్ నగర పెనుభీతిని కలిగించే ప్రకృతి విపత్తులలో ఒకటి.
డల్లాస్ వాతావరణం వృక్షాలకు అనుకూలమైంది కాదని యు ఎస్ డిపార్ట్ మెంట్ ఆఫ్ అగ్రికల్చర్ పరిశీలనలో తేలింది. డల్లాస్ వాతావరణ కాలుష్యం లాస్ ఏంజలెస్, హ్యూస్టన్ తరువాతి స్థానంలో ఉన్నట్లు అమెరికా లంగ్ అసోసియేషన్చే సూచింపబడింది. ఓజోన్ కాలుష్యంలో డల్లాస్ నగరం అమెరికాలో 12వ స్థానంలో ఉంది. డల్లాస్, మహానగర పరిసర ప్రాంతాలు అధిక కలుషిత ప్రాంతంగా అంచనా. ఇక్కడి వాతావరణ కలుషితానికి కారణం ఆటోమొబైల్స్. అధికంగా ఇక్కడి ప్రజలు ఆటోమొబైల్స్ మీద ఆధారపడటమే ఇందుకు కారణం.
నగర రూపురేఖలు
thumb|left|డల్లాస్ స్కైలైన్ డల్లాస్‌లో నగరం 700 అడుగుల పైబడిన ఆకాశహర్మ్యాలు ఉన్న నగరాలలో ఒకటి. ఈ భవనాలు ఆంతర్జాతీయంగా డల్లాస్‌ను 15వ స్థానంలోకి చేర్చింది. నగరంలో ఉన్న భవనాలు 19వ శతాబ్ధపు ఆఖరులోనూ 20వ శతాబ్ధపు ఆరంభంలోనూ నిర్మించినవే అయినా నగరంలోని గుర్తించదగిన అనేక భవనాలు అధునిక శకములోనూ తరువాతి కాలంలో నిర్మించబడినవే. ఉదాహరణగా రీ యూనియన్ టవర్, జెకెఎఫ్ మెమోరియల్, ఐ ఎమ్ పీ యొక్క డల్లాస్ చిటీ హాల్, ఫౌన్‌టెన్ ప్లేస్, బ్యాంక్ ఆఫ్ అమెరికా ప్లాజా,  రీనియాసెన్స్ టవర్, జెపి మొరగన్ చేస్ టవర్, కొమెరికా బ్యాంక్ టవర్'' భవనాలు అధునిక నిర్మాణ శైలిలో నిర్మించబడిన ఉన్నత నిర్మాణాలు. ఆధునిక శైలిలో నిర్మించబడిన తక్కువ ఎత్తైన భవనాలు గోతిక్ రివైవల్ శైలిలో నిర్మించబడిన కిర్బీబిల్డింగ్, నియోక్లాసికల్ శైలిలో డేవిస్ , విల్సన్ భవనాలు నిర్మించబడ్డాయి. స్విస్ అవెన్యూలో విక్టోరియా నుండి నియోక్లాసికల్ కాలం వరకూ నిర్మించిన అనేక వర్ణాలూ శైలీ కలిగిన పురాతన భవనాలు ఉన్నాయి.
నగరంలో నిర్మితమౌతున్న ట్రినిటీ రివర్ ప్రాజెక్ట్‌లో భాగంగా శాంటియాగో కలత్రావా రూపకల్పనలో అనేక అధునాతన వంతెనల నిర్మాణాలు ఉన్నాయి. ఈ ప్రాజెక్ట్‌లో భాగంగా ముందుగా నిర్మాణాన్ని పూర్తి చేసుకున్న మార్గరేట్ హంట్ హిల్ బ్రిడ్జ్ వంతెనలో 40 అంతస్థుల ఎత్తు వరకూ నిర్మాణాలు ఉన్నాయి.
పరిసర ప్రాంతాలు
డల్లాస్‌లో ఆకర్షణలలలో మొదటిది నగర మధ్య భాగంలో ఉన్న డౌన్‌టౌన్ దీనికి ఉత్తర భాగంలో దీనిని ఆనుకుని ఓక్ టౌన్ తూర్పు భాగంలో అప్‌టౌన్ ఈ ప్రాంతాలు రిటైల్(చిల్లర) వర్తకం రెస్టారెంట్లు(ఆహారశాలలు), నైట్ లైఫ్‌కు సంబందించిన వ్యాపారానికి ప్రధాన కేంద్రాలు. వెస్ట్ ఎండ్ హిస్టారిక్ డిస్ట్రిక్, ది ఆర్ట్స్ డిస్ట్రిక్, మెయిన్ స్ట్రీట్ డిస్ట్రిక్, ఫార్మర్స్ మార్కెట్ డిస్ట్రిక్, ది సిటీ సెంటర్ బిజినెస్ డిస్ట్రిక్, ది కాన్ వెన్షన్ సెంటర్ బిజినెస్ డిస్ట్రిక్, ది కాన్‌ వెన్షన్ సెంటర్ డిస్ట్రిక్, రి యూనియన్ డిస్ట్రిక్ డౌన్ టౌన్‌లో భాగమే. ఉత్తరాన అప్ టౌన్, విక్టరీ పార్క్,ఓక్ లాన్, టర్టిల్ గ్రీక్, లోమెక్, సిటీ ప్లేస్, వెస్ట్ విలేజ్ ఉన్నాయి.
డల్లాస్‌కు తూర్పున డీప్ ఎల్లమ్, లేక్ వుడ్, చారిత్రక ప్రాధాన్యమున్న విక్టరీ ప్లేస్, బ్రేయాన్ ప్లేస్,, పురాతన కళాత్మక భవనాలున్న సిస్ అవెన్యూ ఉన్నాయి. ఉత్తర భాగంలో పార్క్ సిటీస్, శ్రీమంతుల ఇళ్ళు ఉన్న ప్రిస్టన్ హల్లో ఉన్నాయి. ఇక్కడ ఖరీదైన షాపింగ్ సెంటర్లు ఉన్నాయి. గలేరియా డలాస్, నార్త్ పార్క్ సెంటర్, హైలాండ్ పార్క్ విలేజ్, ప్రిస్టన్ సెంటర్ ఈ కోవలోకి చెందినవే. ఈశాన్య భాగంలో మధ్యతరగతి వారు అధికంగా నివసిస్తున్న "లేక్ హైలాడ్ ఉంది. ఆగ్నేయంలో ఓక్ క్లిఫ్ ఇది కొంచం ఎత్తైన కొండ ప్రాంతం. దీనికి సమీపంలో బిషప్ ఆర్ట్స్ డిస్ట్రిక్ ఉంది. ఓక్ క్లిఫ్'' 1800లలో వేరొక ఊరుగా ఉంటూ 1903లో డల్లాస్‌లో కలపబడింది. ఇక్కడ అధికంగా హిపానిక్ నివాసాలుంటాయి. 1970లో నగర దక్షిణ ప్రాంతంలో ఆఫ్రికన్ అమెరికన్లు అధిక్యత అధికమై ఇది దారిద్యానికి, నేరాలకు కేంద్రమైంది.
ఆహార రంగం
డల్లాస్ల్ నగరం బార్బిక్యూ (కాల్చిన వంటకం) కు ప్రసిద్ధి, నోరూరించే మెక్సికన్, మెక్సికన్ -టెక్సాస్ పద్ధితుతో మిశ్రిత వంటలు ఇక్కడ ప్రసిద్ధమే. శీతల మర్గారిటా పానీయం, చిల్లీస్, రోమన్ & మెకరోనీ నగర చైన్ హోటళ్ళు, విరివిగా స్టీక్ హౌస్‌లూ నగర ఆహార సంస్కృతిలో భాగాలే.
2010 నాటి అంచనాల ప్రకారం ఈ మహానగర జనాభాలో దాదాపు 10 శాతం భారత ఉపఖండ మూలాల నుంచి వచ్చిన వారున్నారని తేలింది. 50 పైగా భారతీయ భోజనశాలలతో, అనేక హిందూ, సిక్ఖు, ముస్లిం దేవాలయాలతో, భారతీయులు తమ సంస్కృతికి దూరంకాకుండా బతకగలుగుతున్న కొద్ది అమెరికా నగరాలలో డల్లాస్-ఫోర్ట్ వర్త్ ఒకటి.
పత్రికలు
డల్లాస్ నగరంలో అనేక ప్రాంతీయ వార్తా పత్రికలు, దూరదర్శన్ స్టేషన్లు, రేడియో, మాగజిన్స్ (పత్రికలు). డల్లాస్ ఫోర్ట్ వర్త్ మొత్తం సమాచార రంగంలో అమెరికాలో 5వ స్థానంలో ఉంది. నగర పరిసరాలలో వివిధ సాంస్కృతిక పత్రికలు లభిస్తాయి. 63 రేడియో స్టేషన్లు ఉన్నాయి. వసతిగృహాలలో పర్యాటకులకు కావలసిన సమాచారం అందించే ట్రావెల్ హోస్ట్ పత్రిక లభిస్తుంది.
రోజంతా (24-7) హిందీ, తెలుగు, ఇంకా ఇతర భారతీయ భాషల్లో ప్రసారాలందించే ఫన్ ఏషియా వంటి రేడియో స్టేషన్లు ఇక్కడున్న మనదేశస్థులకి భాష, సంస్కృతులతో అనుబంధాలను పటిష్ఠంగా పదిలపరచేందుకు దోహదపడుతున్నాయి.
మతం
thumb|left|కాథడ్రల్ చర్చ్ డల్లాస్ నగరంలో అత్యధికంగా ప్రొటెస్టెంట్ క్రిస్టియన్లు ఉన్నారు. మెథడిస్ట్, బాప్టిస్ట్ చర్చీలు ప్రత్యేకంగా అన్ని నగరమంతా ఉన్నాయి. సదరన్ మెథడిస్ట్ యూనివర్శిటీ, డల్లాస్ బాప్టిస్ట్ యూనివర్శిటీలు మతసంస్థచే నడప బడుతున్నాయి. నగరంలో మోర్మన్ మతస్తులు గుర్తించదగిన సంఖ్యలో ఉన్నారు. ఈ కారణంగా ది చర్చ్ ఆఫ్ జీసస్ క్రైస్ట్ ఆఫ్ లేటర్ డే సెయింట్స్ చే నగరంలో 1884లో బృహత్తర చర్చ్ నిర్మాణం జరిగింది.
కాథలిక్ చర్చ్ కూడా డల్లాస్ నగరంలో ప్రాముఖ్యత కలిగిన మతాలలో ఒకటి దీని ఆధ్వర్యంలో యూనివర్శిటీ ఆఫ్ డల్లాస్ విశ్వవిద్యాలయం నడపబడుతుంది. తరువాతి స్థానంలో ముస్లిమ్ మతస్థులు ఉన్నారు. వీరు నగర ఉత్తర, ఈశాన్య భాగంలో అధికంగా ఉన్నారు. డల్లాస్‌ డౌన్‌టౌన్‌కు ఉత్తరంలో40 మైళ్ళ దూరంలో పురాతన మసీదు ఉంది.
డల్లాస్ నగరం, పరిసర ప్రాంతాలలూ యూదులు పెద్దసంఖ్యలో ఉన్నారు. వీరు అధికంగా ఉత్తర భాగంలో ఉంటారు. డల్లాస్ నగరంలో బౌద్ధ మతస్థుల సంఖ్య కూడా ఎక్కువే. వీరందరూ తాయ్‌లాండ్, శ్రీలంక, నేపాల్, కంబోడియా, వియత్నామ్, లోయాశ్, టిబెట్, చైనా, తైవాన్, జపాన్ నుండి వలస వచ్చిన వారు.
సంఘటనలు
డల్లాస్ నగరంలో జరిగే ప్రధాన వేడుకలలో స్టేట్ ఫైర్ ఆఫ్ టెక్శాస్ ఒకటి. ఇది 1886 నుండి ప్రతి సంవత్సరం ఫెయిర్ పార్క్లో నిర్వహించబడుతుంది. నగర ఆదాయంలో 350 అమెరికా డాలర్లు జమ చేస్తున్న బృహత్తర వేడుకలలో ఇది మొదటిది. ది రెడ్రివర్ షూట్ ఔట్ పేరుతో నిర్వహించబడుతున్న ఫుట్ బాల్ మ్యాచ్. మెక్సికన్‌లచే నిర్వహించబడే సినో డీ మాయో, లోవర్ గ్రీన్ విల్లే అవెన్యూలో జరిగే పేరేడ్ సెయింట్ పాట్రిక్ డే, ది గ్రీక్ ఫొడ్ ఫెస్టివల్స్ ఆఫ్ డల్లాస్, సెడార్ స్ప్రింగ్ రోడ్లో జరిగే ప్రతిసంవత్సరం నిర్వహించబడే హేలోవిన్ పేరేడ్, న్యూ ఇయర్స్ ఈవ్ ఉత్సవాలు నగరంలో జరిగే ప్రధాన వేడుకలు.
ఆర్ధిక రంగం
డల్లాస్ నగరం ఆర్థికంగా పొరుగున ఉన్న ఫోర్ట్ వర్త్లోని కేటిల్ (పశువులు) మార్కెట్ అధారితంగా ఉండేది. డల్లాస్ నగరంలో పశువులను పెంపకానికి సంబంధించిన ఫార్మ్‌లు ఎక్కువగా ఉండేవి. ఇండియన్ వ్యాపార కూడలిగా ఉండటం నగరాదాయనికి తోడ్పడింది. 1873లో డల్లాస్ నగరం మీదుగా అనేక రైల్ రోడ్ల నిర్మాణం జరగటం ఆర్థికపరమైన మార్పులకు పునాది పడింది. తరువాత డల్లాస్ సాంకేతికంగా కూడా అధివృద్ధి చెందడం ప్రారంభం అయింది. 1900లో డల్లాస్ పత్తి పంటకు పెద్ద వాణిజ్య కేంద్రంగానూ, జిన్నింగ్ (పత్తిని గింజలనూ వేరుచేసే) యంత్రాల తయారీలో అంతర్జాతీయంగా అభివృద్ధి చెందింది. 1900 నాటికి డల్లాస్ అమెరికా నైరుతి భాగమంటికీ ఆర్థిక కేంద్రంగా మారింది. 1914లో లెవెన్‌త్ ఫెదరల్ రిజర్వ్ డిస్ట్రిక్ స్థానానికి ఎంచుకొనబడింది. 1925 నాటికి మూడింట ఒక భాగం టెక్సస్ రాష్ట్రంలో తయారైంది. 31% పత్తి డల్లాస్‌లోనే తయారు చేయబడింది. 1930లో డల్లాస్ తూర్పు భూభాగంలో చమురు నిల్వలు కనుగినబడ్డాయి. తరువాత టెక్సాస్‌లోని పర్మియన్ బేసిన్, ది పన్ హేండిల్, ది గల్ఫ్ కోస్ట్, ఒక్లహోమా ప్రాంతాలలో చమురు నిలవలు బయటపడటం డల్లాస్ చమురు వాణిజ్య కేంద్రంగా బలపడింది.
రెండవప్రపంచ యుద్ధానంతరం సమాచార రంగం దానికి సంబంధించిన కోలినోస్ రేడియో కార్పొరేషన్ లాంటి కంపెనీలు డల్లాస్‌లో స్థాపించబడ్డాయి. కొన్ని దశాబ్ధాల తరువాత కూడా ఈ పరిస్థితి కొనసాగుతూనే ఉంది. సమాచార రంగంలో వచ్చిన విప్లవాత్మక మార్పుల వలన ఈ రంగం నుండి నగరానికి అధిక భాగం ఆదాయం లభిస్తుంది.
1980 నుండి నగరంలో నిర్మాణరంగం అభివృద్ధి ప్రారంభం అయింది. నగర జనసంఖ్య ఆకాశానికి దూసుకు వెళ్ళడంతో నివాస గృహాల ఆవశ్యకత పెరగడమే ఇందుకు కారణం. ఉపాధి అవకాశాలు అధికం అయ్యాయి. డల్లాస్‌లోని డౌన్‌టౌన్‌లో ఉన్న బృహత్తర భవానాలు ఇందువలన లబ్ధి పొందాయి. ఆర్థిక పరమైన ఇబ్బందుల కారణంగా డౌన్‌టౌన్‌లో బృహత్తర నిర్మాణాల అభివృద్ధికి అడ్డుకట్ట పడింది. 1980 నుండి 2000 కొంత అభివృద్ధి పొడచూపినా తరువాత వెనుకడుగు వేసింది. ప్రస్తుతం డల్లాస్-ఫోర్ట్‌ వర్త్ మెట్రోప్లెక్స్ నిర్మాణ రంగంలో నిశ్శబ్ధం చోటు చేసుకుంది.
డల్లాస్ నగరానికి 20వ శతాబ్దంలో ఉన్న ప్రాముఖ్యత కొంత తగ్గినా ప్రస్తుత కాలంలో కూడా అనేక వస్తువుల తయారీ ఇంకా జరుగుతూనే ఉంది. 10,400 మందికి ఉపాధి కలిగిస్తున్న టెక్సాస్ ఇన్స్‌ట్రుమెంట్స్, రక్షణ, విమానాల తయారీ నగర ఆదాయంలో ముఖ్యపాత్ర వహిస్తూ ఆధిక్యతలో ఉన్నాయి. డల్లాస్ నగరంలో షాపింగ్ సెంటర్లు అధికం. పౌరుల కొనుగోలు శక్తి అమెరికాలో మొదటి స్థానంలో ఉంది. టెక్సాస్‌లో ఉన్న పెద్ద షాపింగ్ సెంటర్లలో రెండు డల్లాస్‌లో ఉన్నాయి. అవి గలేరియా షాపింగ్ సెంటర్, నార్త్ పాక్ సెంటర్. 1931లో ప్రారంభించిన హైలాండ్ పార్క్ విల్లేజ్ కూడా ముఖ్యమైన షాపింగ్ సెంటర్లలో ఒకటి. నగరంలో పర్యాటకులను ఆకర్షించే వాటిలో ఇవి కూడా ఒకటి. ఫోర్ట్ వర్త్‌లో ఉన్న 8 మంది బిలియనీర్స్‌ను చేర్చకుండానే డల్లాస్ నగరంలో నివసిస్తున్న 15 మంది బిలియనీర్లతో అంతర్జాతీయంగా ధనవంతులు అధికంగా నివసిస్తున్న నగరంగా 9వ స్థానంలో ఉంది. వ్యాపార పరమైన కూటములు జరిపేవారికి డల్లాస్ 3వ ప్రబలమైన కేంద్రం. డల్లాస్ కాన్‌వెన్‌షన్ సెంటర్ అతి పెద్ద అంతర్జాతీయంగా ప్రథమ స్థానంలో ఉన్న ఏకైక కాన్‌వెన్‌షన్ సెంటర్. దాని వైశాల్యం 10,00,000 చదరపు అడుగులు. బొద్దు పాఠ్యం
నేరము-చట్టము
డల్లాస్ నగరంలో 14 కౌన్సిల్ ప్రతినిధులు కలిగిన కౌన్సిల్-మేనేజర్ గవర్నమెంట్ మేయర్‌తో కలసి పాలనా నిర్వహణ చూస్తుంటారు. డల్లాస్ పోలీస్ వ్యవస్థ డల్లాస్ పోలీస్ డిపార్ట్‌మెంట్లో 2,977 ఆఫీసర్లు ఉన్నారు. పోలీస్ కార్యాలయం డల్లాస్ దక్షిణ పరిసరం సెడార్‌లో ఉంది. 1000 మందికి 12.06 నేరాలు నమోదౌతున్నాయి.
జనసంఖ్య
డల్లాస్ నగర జనసంఖ్య 2000లో నిర్వహించిన జనసంఖ్య గణాంకాలను అసరించి జనాభా సంఖ్య 1,188,580. వీటిలో గృహనిర్వహణ జరిపే వారి సంఖ్య 451,833. కుటుంబాలుగా నివసిస్తున్న వారి సంఖ్య 266,580. ఒక చదరపు మైలులో జనసాంద్రత 3,469.9. ఒక చదరపు మైలుకు 1,413.3 గృహాలు 484,117 గృహాలు ఉన్నాయి. 18 సంవత్సరాల కంటే తక్కువ వయసు కలిగిన పిల్లలు ఉన్న కుటుంబాల శాతం 33.3%, విథిత కుటూంబాల శాతం 38.8%. భర్త లేకుండా కుటుంబ నిర్వహణ చేస్తున్న వారి శాతం 14.9%, కుటుంబం కాకుండా గృహనిర్వహణ చేస్తున్న వారి శాతం 41.0% అని యునైటెడ్ స్టేట్స్ సెన్సస్ బ్యూరో గణాంకాల వివరణ.మొత్తం జనాభాలో వివాహబంధం లేకుండా కలసి జీవిస్తున్న జంటల సంఖ్య 23,959. ఒంటరి జీవితం నడుపుతున్న వారి శాతం 32.8%. 65 వయసు పైబడి ఒంటరి జీవితం గడుపుతున్న వారి శాతం 6.5%. సరాసరి గృహ నివాసితుల శాతం 3%. సరాసరి కుటుంబ సభ్యుల శాతం 3.37%.
నగరంలో 18 వయసు లోపున్న వారి శాతం 26.6%. 18 నుండి 24 వయసు లోపున్న వారి శాతం 11.8%, 25 నుండి 44 వయసు లోపున్న వారి శాతం 35.3%, 45 నుండి 64 వయసు లోపున్న వారి శాతం 17.7%, 65 వయసు పైపడిన వారి శాతం 8.6%. సరాసరి వివాహ వయసు 33.11. ప్రతి 100 మంది స్త్రీలకు పురుషులు 101.6. 18 వయసులోపున్న 100 మంది స్త్రీలకు పురుషుల సంఖ్య 100.5.
డల్లాస్ నగర పౌరుల సరాసరి గృహనిర్వహణ ఆదాయం 37,628 అమెరికా డాలర్లు. సరాసరి కుటుంబ ఆదాయం 40,921 అమెరికా డాలర్లు. సరాసరి పురుషుల ఆదాయం 31,149 అమెరికా డాలర్లు. సరాసరి స్త్రీల ఆదాయం 28,235 అమెరికా డాలర్లు. సరాసరి తలసరి ఆదాయం 22,183 అమెరికా డాలర్లు. దారిద్యరేఖకు దిగువన ఉన్న కుటుంబాల శాతం 14.9%. ప్రజలలో దారిద్య రేఖకు దిగువన ఉన్న కుటుంబాల శాతం 17.8%. వారిలో 18 వయసు లోవున్న వారి శాతం 25.1%. 65 వయసు పైబడిన వారి శాతం 13.1%. 2006లో ఒక ఇంటి ఖరీదు 1,23,800 అమెరికా డాలర్లు.
డల్లాస్ నగరంలో శ్వేతజాతీయుల శాతం 50%, నల్ల జాతీయుల శాతం 25.88%, అసియన్ల శాతం 4.5%, అమెరికన్ పూర్వీకుల శాతం 1%. పసిఫిక్ ఐలాడర్ శాతం 0.5%, ఇతరుల శాతం 20%, మిశ్రమ జాతుల 5.3%. మొత్తం ప్రజలలో అన్ని జాతులకు చెందిన హిస్పానిక్‌ల, లాటినోల శాతం 35%. డల్లాస్ మెక్సికన్ నుండి చట్టరీతిగానూ, అక్రమంగానూ వలస వచ్చే వారికి ఒక ప్రధాన గమ్యం. నగర ఆగ్నేయ, నైరుతి మూలలలో ఉన్న ఓక్క్లిఫ్, ప్లెజెన్ట్ గ్రోవ్ లలో నల్లజాతీయులు, హిస్పానిక్ ప్రజలు ఎక్కువగా నివసిస్తున్నారు. నగర దక్షిణ ప్రాంతంలో మొదటి నుండి నల్ల జాతీయులు అధికం. నగర ఉత్తర ప్రాంతంలో శ్వేత జాతీయులు అధికం. ఆసియన్ అమెరికన్లు అధికంగా నివసిస్తున్న ప్రదేశాలు డల్లాస్, పరిసర ప్రాంతాలు. వీరిలో కొరియన్లు, తైవానీలు, చైనీయులు, ఫిలిప్పైనీయులు, వియత్నామీయులు, భారతీయులు, పాకిస్థానీయులు, బంగ్లాదేశీయులు, అరేబియన్లు ఉన్నారు. ప్రత్యేకంగా నగర పరిసర ప్రాంతాలైన గార్లెండ్, రిచర్డ్సన్, ప్లానో, కరోల్టన్, ఇర్వింగ్, ఆర్లింగ్‌టన్, ఫ్రిస్కో, అలెన్ వీరి సంఖ్య అధికం. ప్రత్యేకంగా సగం డల్లాస్ పౌరులు టెక్సాస్ వెలుపలి ప్రాంతాలలో జన్మించిన వారే. చాలా మంది నివాసితులు ఇతర ప్రాంతాల నుండి వలస వచ్చి ఇక్కడ నివసిస్తున్న వారే ప్రత్యేకంగా మిడ్‌ వెస్ట్, ఈశాన్యం, కలిఫోర్నియా లాంటి సన్ బెల్ట్ ప్రాంతాల నుండి వలస వచ్చిన వారు.
విద్య
డల్లాస్‌లోని స్టేమన్స్ కారిడార్ ఉన్న యూనివర్శిటీ ఆఫ్ టెక్సాస్ సౌత్‌వెస్ట్ మెడికల్ స్కూల్ అంతర్ఝాతీయంగా ఆనేక వైద్యవిద్యా శాఖలతో పనిచేతున్న పెద్ద వైద్య విశ్వవిద్యాలయం. ఇది యూనివర్శిటీ ఆఫ్ టెక్సాస్ సౌత్‌వెస్ట్ మెడికల్ సెంటర్ ఎట్ డల్లాస్లోని ఒక భాగము. ఇది విద్యార్థులను చేర్చుకోవడంలో సామర్ధ్యానికి అధిక ప్రాముఖ్యత నిచ్చే వైద్య పాఠశాల. సంవత్సరానికి 200 మంది విద్యార్థులను మాత్రం చేర్చుకుంటారు. ఇక్కడ 3,255 మంది విద్యార్థులు ఉన్నత విద్యనభ్యసిస్తున్నారు. ఇక్కడ చదివిన విద్యార్థులలో ముగ్గురు వైద్య సాస్త్రంలోనూ, ఒకరు రసాయన శాస్త్రంలోనూ నోబెల్ బహుమతి అందుకున్నారు.
యూనివర్సిటీ ఆఫ్ టెక్సాస్ ఎట్ ఆర్లింగ్ టన్ నూరేళ్ళకు పైబడిన చరిత్ర గల విశ్వ విద్యాలయం. ఉత్తర ప్రాంతంలోని రిచర్డ్ సన్ నగరంలో 1990 లలో ప్రారంభించబడిన యూనివర్సిటీ ఆఫ్ టెక్సాస్ ఎట్ డల్లాస్ నగరంలో మరో ప్రముఖ విద్యాలయంగా రూపుదిద్దుకుంటోంది.
డల్లాస్ ఈశాన్యంలో చారిత్రక నల్లజాతీయుల కళాశాల పౌల్ క్విన్ కాలేజ్ను 1993లో వీకో లోని బిషప్ కాలేజ్ ఆవరణ నుండి ఇక్కడ స్థాపించారు. ఇక్కడ 3000 మండి ఉన్నట విద్యను అభ్యసిస్తున్నారు.
డల్లాస్‌లోని యూనివర్శిటీ ఆఫ్ నార్త్ టెక్సాస్ అండ్ డల్లాస్ ప్రస్తుతం ఇంట్రర్ స్టేట్ 20లో ఉంది. దీనిని హ్యూస్టన్ స్కూల్ రోడ్‌కు మార్చే ప్రయత్నాలు జరుగుతున్నాయి. దీని నిర్మాణం పూర్తి చేసుకుంటే ఇది డల్లాస్ నగర మొదటి విశ్వవిద్యాలయం ఔతుంది. డల్లాస్ దక్షిణంలో 3 మైళ్ళ దూరంలో ఉన్న డల్లాస్ టెక్నలాజికల్ సెమినరీ  ఎవాంజికల్ ఫైత్‌కు చెందిన గుర్తింపు పొందిన విద్యాసంస్థ. ఇందులో 2,000 మంది ఉన్నత విద్యనభ్యసిస్తున్నారు.
ప్రభుత్వ పాఠశాలలు
డల్లాస్ పరిసర ప్రాంతాలలో ఉన్న అనేక పాఠశాలలు డల్లాస్ ఇండిపెండెంట్ స్కూల్ డిస్ట్రిక్లో భాగమే. డల్లాస్ స్కూల్ డిస్ట్రిక్ అమెరికాలో 12వ స్థానంలో ఉంది. ఇందులో 161,000 మంది విద్యార్థులున్నారు.
ప్రయాణ సౌకర్యాలు
డల్లాస్ నగర పౌరులు మిగిలిన అమెరికా నగరాల్లో మాదిరి ఆటో మొబైల్స్ లోనే ప్రయాణిస్తుంటారు. ప్రస్తుతం ఇతర సౌకర్యాలను అభివృద్ధి పరచి ఈ పరిస్థితిలో మార్పులు తీసుకురావాలని నగర నిర్వాహం ప్రయత్నాలు ప్రారంభించింది. లైట్ రైల్ మార్గాల నిర్మాణం, సైక్లింగ్, వాకింగ్‌ పాత్‌లు, బస్సులు, ట్రాలీ లాటివి అభివృద్ధి చేసి పౌరుల ప్రయాణ శైలి మార్చాలని ప్రయత్నిస్తున్నారు.
డల్లాస్ నగరంలో 20,30,35ఎ, 45 పేరుతో నాలుగు రహదార్లు ఉన్నాయి. ఫ్రీ వేస్ వేగన్ వీల్ వ్యూహంతో నిర్మించబడ్డాయి. ఈ వ్యాహంలో అన్ని మార్గాలు ఒక కూడలిలో కలుస్తాయి. బెల్ట్ రోడ్ ఒకటి ఉంది. కోలిన్ కౌంటీ నుండి 45 మైళ్ళ రెండవ బెల్ట్ రోడ్డు నిర్మించే ప్రణాళిక వేస్తున్నారు.
డల్లాస్ నగరంలో ప్రభుత్వ సంస్థ డల్లాస్ ఏరియా రాపిడ్ ట్రాన్‌సిస్ట్ హెచ్ ఓ వి వాహన మార్గాలు, బస్సులు, రైల్ ద్వారా ప్రజలకు ప్రయాణ వసతులు కల్పిస్తుంది. దీనిని క్లుప్తంగా డార్ట్ అంటారు. 1996లో ఒక రైలు మార్గంతో ఆరంభించి ప్రస్తుతం రెడ్ లైన్, బ్లూ లైన్ రెండు మార్గాలలో రైల్ సర్వీసులు ఉన్నాయి. రెడ్ లైన్ ఓక్ క్లిఫ్, దక్షిణ డల్లాస్, అప్ టౌన్, డౌన్ టౌన్, ఉత్తర డల్లాస్ రిచర్డ్సన్, ప్లానోల ద్వారా ప్రయాణిస్తుంది. బ్లూ లైన్ 8వ, ‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍ఓక్ క్లిఫ్, తూర్పు డల్లాస్, అప్ టౌన్, డౌన్ టౌన్, లేక్ డల్లాస్, గార్లెండ్ ద్వారా ప్రయాణిస్తుంది. రెడ్, బ్లూ లైన్‌లు 8వ, కోరిన్త్ స్టేషను, ఓక్ క్లిఫ్, మోకింగ్ బర్డ్ స్టేషను‌లలో కలుసు కుంటాయి. నిర్మాణంలో ఉన్న భూగర్భ రైల్ గ్రీ, ఆరంజ్ లైన్లు డి ఎఫ్ డబ్ల్యూ విమాశ్రయం, లవ్ ఫీల్డ్ విమానాశ్రయం, ఇర్వింగ్, లాస్ కోలినాస్, కరోల్టన్, ఫార్మర్స్ బ్రాంచ్, ది స్టిమన్స్ కారిడార్, విక్టరీ పార్క్, డౌన్ టౌన్, డీప్ ఎల్లమ్, ఫెయిర్ పార్క్, దక్షిణ డల్లాస్, ప్లెజెన్ట్ గ్రోవ్ మార్గాలలో ప్రయాణిస్తాయి.
ఫోర్ట్ వర్త్ రై లైన్ దిటి ప్రయాణీకులను కమ్యూటర్ లైన్ ద్వారా ప్రయాణీకులను డార్ట్ లైన్ 6కు చేరుస్తుంటాయి. ట్రింటీ రైల్వే ఎక్స్‌ప్రెస్ డౌన్ టౌన్ డల్లాస్ నుండి యూనియన్ స్టేషను ద్వారా డౌన్ టౌన్ ఫోర్ట్ వర్త్ వరకూ నడుస్తుంటాయి.
డల్లాస్ నగరంలో రెండు విమానాశ్రయాలు విమాన సేవలనందించడంలో సహాయపడుతున్నాయి. నగరంలో డల్లాస్ అండ్ ఫోర్ట్ వర్త్ అంతర్జాతీయ విమానాశ్రయం, లవ్ ఫీల్డ్ విమానాశ్రయం అదనంగా విమాన దళం ఉపయోగంలో డల్లాస్ ఎగ్జిక్యూటివ్ విమానాశ్రయం నగరం వెలుపలి ప్రాంతం అడిషనన్‌ కౌంటీలో ఉన్న అడిషన్ విమానాశ్రయం 35 మైళ్ళ దూరంలో మరో రెండు విమానాశ్రయాలు ఉత్తర డల్లాస్ మెక్ కిన్నీలోనూ మరో రెండు విమానాశ్రయాలు ఫోర్ట్ వర్త్ మెట్రో ప్లెక్స్ పడమటి ప్రాంతంలో ఉన్నాయి. మొత్తం ఆరు విమానాశ్రయాలు వాయు సేన ఆధీనంలో పనిచేస్తున్నాయి. డల్లాస్ అండ్ ఫోర్ట్ వర్త్ అంతర్జాతీయ విమానాశ్రయం ఇరు నగరాలకూ దాదాపు సమాన దూరంలో ఉంది. ఇది రాష్ట్రంలో మొదటి స్థానంలోనూ, దేశంలో రెండవ స్థానంలోనూ, అంతర్జాతీయంగా మూడవ స్థానంలోనూ ఉంది. సేవలలో రాష్ట్రంలో మొదటి స్థానంలోనూ, దేశంలో మూడవ స్థానంలోనూ, అంతర్జాతీయంగా ఆరవ స్థానంలోనూ ఉంది. అమెరికన్ ఎయిర్ లైన్స్ ప్రధాన కార్యాలయం ఇక్కడ ఉంది.
ఇతర లింకులు
వర్గం:అమెరికా వర్గం:ఈ వారం వ్యాసాలు
తమిళనాడు దేవాలయాల జాబితా
కుడి|thumb|199x199px|భారతదేశ మ్యాప్ లో తమిళనాడు రాష్ట్రం. కుడి|thumb|రాజరాజేశ్వరం, దీనిని బృహదీశ్వరాలయం  అని కూడా అంటారు. [[తంజావూరులో  చోళరాజు రాజరాజుడు-1 కాలంలో నిర్మించారు. ఈ గుడి  మొత్తాన్ని గ్రనైట్ రాయితో నిర్మించారు. గోపురం 216 అడుగుల ఎత్తు. ఈ గుడి కట్టే కాలానికి ప్రపంచంలోని  అన్ని ఆలయాల కన్నా ఎత్తైనది ఇదే.]] తమిళనాడు లో ఎన్నో ప్రముఖ హిందూ దేవాలయాలు ఉన్నాయి. ఈ రాష్ట్రాన్ని దేవాలయాల భూమిగా పిలుస్తారు. దాదాపుగా 33,000 ప్రాచీన దేవాలయాలు ఉన్నాయి ఇక్కడ. అవన్నీ 800 నుంచీ 3500 ఏళ్ళ కన్నా ముందువిగా గుర్తించబడ్డాయి. ఈ రాష్ట్రంలో ఎక్కువగా హిందూ దేవాలయాలే ఉన్నాయి. అద్భుతమైన శిల్ప వైచిత్రి,  వైవిధ్యమైన నిర్మాణం ఈ  ఆలయాల ప్రత్యేకత. వీటిలో లభ్యమయ్యే శాసనాల ద్వారా ప్రాచీన సంస్కృతీ, సంప్రదాయాలు తెలుసుకోవచ్చు. ఇక్కడ లభ్యమయ్యే శాసనాలు దాదాపు 3,000 ఏళ్ళకు పూర్వానికి చెందినవి  కూడా ఉన్నాయి. తమిళనాడు సాంస్కృతిక చిహ్నాలుగా ఈ దేవాలయాలు వెలుగొందుతున్నాయి. ఈ రాష్ట్రం దేవాలయ కోనేర్లకు కూడా చాలా ప్రసిద్ధం. ఇక్కడ దాదాపు 1,586 ఆలయాల్లో 2,359 కోనేర్లు ఉన్నాయి. వీటిలో శిథిలమైన  దాదాపు 1,086 కోనేర్లను పునరుద్ధరించేందుకు తమిళనాడు ప్రభుత్వం సంకల్పించింది.
తమిళనాడులోని దేవాలయాలను ఇలా వర్గీకరించవచ్చు: గుడిలోని ప్రధాన దైవం ఆధారంగా జాబితా:
పల్లవులు నిర్మించిన ఏకశిల రాతి ఆలయాలు
thumb|రాజసిమ్మేశ్వరం, క్షత్రియ సిమ్మేశ్వరం - మహాబలిపురంలో ఉన్న ఈ దేవాలయాన్ని రాజసింహ పల్లవ-1 నిర్మించారు.
చోళుల వ్యవస్తీకృత దేవాలయాలు
thumb|గంగై కొండ చోళపురం దేవాలయం
మూలాలు
వర్గం:తమిళనాడుకు సంబంధించిన జాబితాలు
రామకృష్ణ మఠం, హైదరాబాదు
right|thumb|250px|హైదరాబాదులో గల రామక్రష్ణ మఠం రామకృష్ణ మఠం, హైదరాబాదు బేలూర్ మఠం వద్దగల అంతర్జాతీయ రామకృష్ణ మఠం హైదరాబాదు శాఖ, దీన్ని 1973లో సికింద్రాబాదులో గల మహబూబా కళాశాలకు ఆనుకొని ఉన్న మార్కెట్ వీధిలో చిన్న భవనంలో ప్రారంభించడం జరిగింది. దీనిలో చాలా విభాగాలు ఉన్నాయి. రామకృష్ణ యూనివర్సల్ టెంపుల్, వివేకానంద ఇన్‌స్టిట్యూట్ ఆఫ్ లాంగ్వేజెస్, వివేకానంద ఇన్‌స్టిట్యూట్ ఆఫ్ హ్యూమన్ ఎక్సలెన్సు, వివేకానంద ఆరోగ్యకేంద్రం, గీతా దర్శనం, వివేకానంద గ్రంథాయలయం, సంత్ దర్శన్, వివేకానంద మ్యూజియం, మొదలైనవి ప్రధానమైనవి.
చరిత్ర
అప్పట్లో జంట నగరాల్లో రెండు రామకృష్ణ మఠాలుండేవి. సికింద్రాబాద్ మహబూబా కళాశాలకు పక్కన ఒకటి, బేగంపేట్ పాత విమానాశ్రయం పరిసరాల్లో ఒకటి. బేగంపేట్ మఠం వ్యవహారాల్ని స్వామీ యోగేశ్వరానందజీ చూసే వారు. అతను కాలధర్మం చెందాక నగర ప్రముఖులతో ఒక మేనేజింగ్ కమిటీ ఏర్పడింది. సికింద్రాబాద్ రామకృష్ణ సేవాసమితి బాధ్యతలు కొంత మంది భక్తులు చూసేవారు. స్వామి యతీశ్వరానంద మహరాజ్ హైదరాబాద్ వచ్చినపుడు అతని సమక్షంలో రెండు సంస్థలూ ఒక్కటయ్యాయి. ఆ ఒక్కటి కూడా 1973లో బేలూరు రామకృష్ణ మఠం అనుబంధంగా మారింది. అప్పటి నుంచీ దాదాపు రెండు దశాబ్దాలపాటు స్వామి రంగనాధానంద అధ్యక్షులుగా ఉన్నారు. మఠం విస్తరణలో ఆతను చేసిన కృషి ఎనలేంది. 1979లో రాష్ట్ర ప్రభుత్వం లోయర్ ట్యాంక్‌బండ్ ప్రాంతంలో మఠానికి ఎనిమిది ఎకరాలు కేటాయించింది. ప్రస్తుతం రామకృష్ణ మఠం ఉన్న స్థలం అదే. మొదట్లో ముళ్ళ కంపలతో రాళ్ళు రప్పలతో భయంకరంగా ఉండేది. సన్యాసులు, భక్తులు, సిబ్బంది తలో చేయి వేసి దీని రూపురేఖలు పూర్తిగా మార్చి వేశారు. రామకృష్ణ మఠానికి దేశ వ్యాప్తంగా నూట ఇరవై, విదేశాల్లో నలభై కేంద్రాలున్నాయి వీటికి తోడు భక్తులు ఏర్పాటు చేసుకున్న సేవా కేంద్రాలు, కర్ణాటకలోని బేలూరులో ప్రధాన మఠం ఉంది. ఈ రాష్ట్రంలో హైదరాబాద్ తోపాటు ఆంధ్రప్రదేశ్ రాష్ట్రంలో విశాఖ, రాజమండ్రి, విజయవాడ, కడపలో శాఖలున్నాయి.
కార్యకలాపాలు
దీని మాతృ సంస్థ బేలూర్ మఠ్ లో గల రామకృష్ణ మఠంలానే ఇది కూడా సమాజానికి భౌతికంగా, మానసికంగా, సాంప్రదాయకంగా, ఆధ్యాత్మికంగా వీలైనంత సహాయం చేస్తుంది. వివేకానందుడు ప్రవచించిన అన్నదానం, విద్యాదానం, జ్ఞాన దానం అనే వాటికి ప్రతిరూపాలే ఇవి.
వైద్య సేవలు
వివేకానంద బోధనల్లో మూడు ముఖ్యమైన సూత్రాలు దరిద్రులను, మూర్ఖులను, రోగులను దైవంగా భావించి సేవ చేస్తే అవి భగవంతునికి చెందగలవని వీటి అర్థం. ఇక్కడ అల్లోపతీ, హోమియోపతీ విభాగాలు ఉన్నాయి. అనుభవజ్ఞులైన వైద్యులు కొంతమంది వారానికి రెండు, మూడు సార్లు ఇక్కడకు విచ్చేసి సేవలు అందించి వెళుతుంటారు.
సహాయక చర్యలు
ఈ సంస్థ ప్రారంభించినప్పటి నుంచీ ప్రకృతి విపత్తులు సంభవించినప్పుడల్లా సహాయక చర్యల కోసం పెద్ద మొత్తంలో నిధులను సమకూరుస్తుంది. ఉదాహరణకు 1977-79 లో దివిసీమలో తుఫాను చెలరేగినప్పుడు, 1993-96 లో లాతూర్ లో భూకంపం సంభవించినపుడు, 2004 లో సునామీ సంభవించినపుడు సంస్థ ఎనలేని సహాయం చేసింది. సంస్థకు కేవలం భారతదేశం నలుమూలల నుండే కాక విదేశాల నుంచి కూడా విరాళాలు అందుతాయి.
భాషా సంస్థ
ఈ విభాగం 1981 లో ప్రారంభమైంది. దీనికి ఒక కారణం, వివిధ భాషలను బోధించడం ద్వారా ప్రజలకు జాతీయ సమైక్యతను కూడా చాటిచెప్పవచ్చునని. ప్రపంచీకరణ నేపథ్యంలో అవసరమైన నైపుణ్యాలలో భాషా నైపుణ్యం ఒకటి. అందులో ఆంగ్ల భాషణకు (స్పోకెన్ ఇంగ్లిష్) కు ప్రత్యేక స్థానం ఉంది. దీన్ని దృష్టిలో ఉంచుకుని భాషా విభాగం ప్రత్యేక తరగతులు నిర్వహిస్తుంది. ఈ కోర్సుకు విద్యార్థుల నుండి విపరీతమైన ఆదరణ లభిస్తున్నది. దీనివల్ల చాలా మంది ఔత్సాహికులను తిరస్కరించక తప్పడం లేదు. అంతేకాక ఈ విభాగం ఆధ్వర్యంలో సంస్కృతం, హిందీ, ఆంగ్లం, ఫ్రెంచి, జర్మన్, చైనీస్, జపనీస్, స్పానిష్ మొదలైన భాషలలో కోర్సులు నిర్వహించబడుతుంటాయి. ఈ సంస్థలో ఒక సెషనుకు 7000 మంది కూర్చొనగలిగే వీలుంది. ప్రతీ యేటా 21000 మంది ఇక్కడ అడ్మిషన్లు తీసుకుంటుంటారు. సంస్థలో 65 మంది ఉన్నత విద్యావంతులైన, అంకిత భావం కలిగిన, ఉత్సాహవంతులైన అధ్యాపకుల బృందం ఉంది. వీరు బోధన కేవలం వ్యాపారాత్మకంగా కాక దాన్ని ఒక తపస్సులా భావించి పనిచేస్తుంటారు. 25 సంవత్సరాల సుదీర్ఘమైన అనుభవంతో, సేవతో భాషా బోధనలో ఈ సంస్థ ఒక ప్రత్యేక స్థానాన్ని ఏర్పరుచుకొంది.
ప్రతి భాషకు సంబంధించిన కోర్సు నాలుగు దశల్లో ఉంటుంది. బేసిక్, జూనియర్, సీనియర్, డిప్లోమా. ఒక్కో దశ మూడు నెలలపాటు ఉంటుంది. కాబట్టి ఒక అభ్యర్థి ఒక సంవత్సర కాలంలో ఒక భాషలో డిప్లోమా పూర్తి చేయవచ్చు. ప్రతి సంవత్సరం స్వామి వివేకానంద జన్మదినమైన జనవరి 12 వ తేదీన స్నాతకోత్సవం నిర్వహించబడుతుంది. కోర్సులను విజయవంతంగా పూర్తి చేసిన విద్యార్థులకు డిప్లోమా సర్టిఫికేట్లను ప్రధానం చేస్తారు.
గ్రంథాలయం
ఆడిటోరియం ఎదురుగా ఉన్న ఇక్కడి గ్రంథాలయంలో పిల్లలకు, పెద్దలకు రెండు ప్రత్యేక విభాగాలుంటాయి. పిల్లల విభాగంలో చిన్న చిన్న కుర్చీలు, టేబుళ్ళు ఉంటాయి. విజ్ఞానదాయకమైన, వివరణాత్మకమైన అనేకమైన బొమ్మలు బాలలకు ప్రపంచ జ్ఞానాన్ని అందిస్తాయి. పెద్దల విభాగంలో మామూలు గ్రంథాలయాల్లాగే, అనుభవజ్ఞులైన పండితులు ఎన్నుకొన్న అన్ని రంగాలకు సంబంధించిన పుస్తకాలు ఉంటాయి. ఇది ఉచిత సేవలను అందిస్తుంది. పుస్తకాలను తమ ఇళ్ళకు తీసుకోదలచిన వారు 100 రూపాయలు డిపాజిట్ చెల్లించి సభ్యత్వాన్ని చేసుకోవచ్చు. ఈ డబ్బును సభ్యత్వాన్ని రద్దుచేసుకొనే సమయంలో తిరిగి ఇవ్వబడుతుంది. ఈ డిపాజిట్ పిల్లలకూ, పెద్దలకూ కూడా వర్తిస్తుంది. క్యాసెట్ల విభాగం నుంచి కూడా పుస్తకాలను తీసుకున్నట్లే క్యాసెట్లను తీసుకునివెళ్ళవచ్చు. ఈ క్యాసెట్లలో సాధారణంగా ఆడిటోరియంలో స్వామీజీలు ప్రతీవారం ఇచ్చే ఉపన్యాసాలు ఎక్కువగా ఉంటాయి. ఈ విభాగం ఒక్క సోమవారం, సెలవు దినాల్లో తప్ప మిగతా అన్నిరోజుల్లో పనిచేస్తుంది.
హ్యూమన్ ఎక్సలెన్సు
నేటి సమాజంలో నానాటికీ కనుమరుగవుతున్న నైతిక, ఆధ్యాత్మిక విలువలను పునరుద్ధరించడానికి రామకృష్ణ మఠం, హైదరాబాదు ప్రాచీన ఆదర్శాలను విద్య ద్వారా మానవాళికి అందించవలసిన ఆవశ్యకతను గుర్తించింది. దాని ఫలితమే వివేకానంద ఇన్‌స్టిట్యూట్ ఆఫ్ హ్యూమన్ ఎక్సలెన్సు. దీన్ని సెప్టెంబర్ 10, 2000 సంవత్సరం స్వామి రంగనాథానంద ప్రారంభించారు.